Na temelju članka 95. Zakona o komunalnom gospodarstvu („Narodne novine“ broj 68/18, 110/18, 32/20 i 145/24) te članka 31. Statuta Općine Povljana („Službeni glasnik Zadarske županije“ broj 13/21 i 11/23), Općinsko vijeće Općine Povljana na svojoj 1. (prvoj) sjednici održanoj dana\_\_\_\_\_\_\_\_\_\_2025. godine donosi

**ODLUKU**

**o I. Izmjenama i dopunama Odluke o komunalnoj naknadi Općine Povljana**

Članak 1.

U Odluci o komunalnoj naknadi Općine Povljana („Službeni glasnik Zadarske županije“, broj 31/21, dalje u tekstu: Odluka) briše se stavak 6., članak 3. koji glasi: „Garažni i poslovni prostor unutar vojne građevine i građevinsko zemljište unutar vojne lokacije ne smatraju se garažnim i poslovnim prostorom te građevinskim zemljištem koje služi obavljanju poslovne djelatnosti u smislu odredbi ovoga članka.“

Članak 2.

Članak 8. točka 3. podtočka 3.7. mijenja se i glasi: „pružanje usluga smještaja u domaćinstvu 1,00.“

Članak 3.

Članak 10. mijenja se i glasi: „Za hotele, turistička naselja, kampove i golf igrališta visina godišnje komunalne naknade ne može biti veća od 1,5 % ukupnog godišnjeg prihoda obveznika komunalne naknade iz prethodne godine ostvarenog u pojedinom hotelu, turističkom naselju, kampu i na golf igralištu za koje se plaća komunalna naknada.“

Članak 4.

U Članak 14. dodaje se stavak 4. koji glasi: „Obveznicima plaćanja komunalne naknade dostavljaju se četiri uplatnice za jednu kalendarsku godinu (za fizičke osobe) i računi za svaki mjesec (pravne osobe i obrtnici).“

Članak 5.

Članak 17. stavak 5. mijenja se i glasi: „ Protiv rješenja o komunalnoj naknadi i rješenja o njegovoj ovrsi može se izjaviti žalba nadležnom Upravnom odjelu Zadarske županije o kojoj odlučuje upravno tijelo županije nadležno za poslove komunalnog gospodarstva.“

Članak 6.

Članak 19., stavak 1. podstavak 2. mijenja se i glasi: „korisnici minimalne zajamčene naknade Centra za socijalnu skrb, uz priloženo rješenje odnosno uvjerenje Centra za socijalnu skrb propisano Zakonom o socijalnoj skrbi.“

Članak 7.

Članak 19., stavak 1., podstavak 4. Odluke mijenja se i glasi: „osobe kojima prihod po članu zajedničkog kućanstva ne prelazi 20% prosječne mjesečne neto plaće u Republici Hrvatskoj u protekloj godini, uz zahtjev obveznik je dužan dostaviti dokaz o visini primanja članova zajedničkog kućanstva, te izjavu o članovima zajedničkog kućanstva“.

Članak 8.

Dodaje se članak 23. koji glasi: Postupci započeti do dana stupanja na snagu ove Odluke dovršit će se prema odredbama Odluke o komunalnoj naknadi ("Službeni glasnik Zadarske županije“, broj 31/21).

Članak 9.

Ova Odluka stupa na snagu osmog dana od dana objave u „Službenom glasniku Zadarske županije“.

KLASA:

URBROJ:

U Povljani, \_\_. rujna 2025.

OPĆINSKO VIJEĆE OPĆINE POVLJANA

Predsjednik Općinskog vijeća:

Šime Vučković

**PRAVNI TEMELJ**

Pravni temelji za donošenje ove Odluke su članak 95. Zakona o komunalnom gospodarstvu („Narodne novine“, broj 68/18, 110/18, 32/20 i 145/24) i članak 31. Statuta Općine Povljana („Službeni glasnik Zadarske županije“ broj 13/21 i 11/23).

**POTREBNA FINANCIJSKA SREDSTVA ZA PROVEDBU AKTA**

Za provedbu ove Odluke nije potrebno osigurati sredstva u Proračunu Općine Povljana.

**OBRAZLOŽENJE**

Članak 92. stavak 5. Zakona o komunalnom gospodarstvu („Narodne novine“ broj 68/18) koji glasi: „Garažni i poslovni prostor unutar vojne građevine i građevinsko zemljište unutar vojne lokacije ne smatraju se garažnim i poslovnim prostorom te građevinskim zemljištem koje služi obavljanju poslovne djelatnosti u smislu odredbi ovoga članka.“ ukinut je Odlukom Ustavnog suda Republike Hrvatske broj U-I-3019/2018 i U-I-3337/2018.

Članak 8. točka 3. podtočka 3.7. mijenja se i glasi: „pružanje usluga smještaja u domaćinstvu 1,00.“ Umanjenje koeficijenta namjene za djelatnost pružanje usluga smještaja u domaćinstvu sa 7,00 na 1,00.

Članak 10. mijenja se prema članku 4. stavak 1. Zakona o izmjenama i dopunama Zakona o komunalnom gospodarstvu („Narodne novine, broj 145/2024“).

Odredbom članka 95. stavak 1. točka 6. Zakona o komunalnom gospodarstvu („Narodne novine“ broj 68/18, 110/18, 32/20 i 145/24) propisano je da predstavničko tijelo jedinice lokalne samouprave donosi odluku o komunalnoj naknadi kojom se određuju, između ostalog opći uvjeti i razlozi zbog kojih se u pojedinačnim slučajevima odobrava djelomično ili potpuno oslobađanje od plaćanja komunalne naknade.

U Odluci o komunalnoj naknadi („Službeni glasnik Zadarske županije“, broj 31/21) članak 19. stavak 1., podstavak 2. glasi: „ - korisnici stalne mjesečne novčane pomoći putem službe socijalne skrbi“ te je isti potrebno detaljnije objasniti primjenom propisa Zakona o socijalnoj skrbi.

Članak 19. stavak 1., podstavak 4.:“ - osobe kojima prihodi po članu domaćinstva u prethodnoj godini iznose manje od 1.000,00 kuna.“ potrebno je izmijeniti temeljem Zakona o uvođenju eura kao službene valute u Republici Hrvatskoj („Narodne novine“ broj 57/22 i 88/22).